open-index/open-wikipedia-markdown huggingface dataset:
เซฟแพลนเน็ต

**เซฟแพลนเน็ต** () เป็นวงดนตรีไทยแนวอินดีป็อป ก่อตั้งเมื่อ พ.ศ. 2558 ที่กรุงเทพมหานคร โดย ฐิติภัทร อรรถจินดา, อภิวิชญ์ คำฟู และชยปัญญ์ จันทรานุสนธิ์ ชื่อของวงหมายถึง เหมือนเป็นพื้นที่ปลอดภัย และสามารถแสดงผลงานได้อย่างสบายใจ พวกเขาออกซิงเกิลแรกเมื่อ พ.ศ. 2559, อัลบั้มแรก *Safeboys* ใน พ.ศ. 2562 อัลบั้มที่สอง *Cap, Capo, Cigarettes & Beer* ใน พ.ศ. 2565 ต่อมา ชยปัญญ์ จันทรานุสนธิ์ ลาออกจากวงเมื่อ พ.ศ. 2567 พวกเขาได้รับรางวัล Best Indie Of The Year ในงานประกาศผลรางวัล The Guitar Mag Awards 2022

## ประวัติ
เซฟแพลนเน็ต เกิดขึ้นจาก ฐิติภัทร อรรถจินดา (เอเลี่ยน) และอภิวิชญ์ คำฟู (ดอย) ซึ่งเป็นสมาชิกในวง Shadow Flare ในขณะนั้น เมื่อสมาชิกในวงมีความเห็นไม่ตรงกัน จึงได้แยกทางกัน แต่เอกับดอยที่มีสไตล์ดนตรีใกล้เคียงกัน จึงชวนกันมาตั้งวงดนตรีใหม่ด้วยกัน และได้มือเบสที่เล่นดนตรีแบ็คอัพให้กับเจลลีร็อกเกต ชยปัญญ์ จันทรานุสนธิ์ (ยี่) ซึ่งเป็นรุ่นน้องของดอยที่เรียนอยู่ที่ วิทยาลัยดุริยางคศิลป์ มหาวิทยาลัยมหิดล มาร่วมงานในภายหลังด้วย โดยความหมายของชื่อวงเซฟแพลนเน็ตนั้นเหมือนเป็นพื้นที่ปลอดภัย เป็นพื้นที่ที่สามารถแสดงผลงานได้อย่างสบายใจ

เซฟแพลนเน็ต วางจำหน่ายซิงเกิลแรกชื่อว่า "กล่องดำ" เมื่อวันที่ 15 กุมภาพันธ์ พ.ศ. 2559 และวางจำหน่ายอัลบั้มแรกในชื่อ *Safeboys* เมื่อวันที่ 10 กันยายน พ.ศ. 2562 เซฟแพลนเน็ตจัดคอนเสิร์ตใหญ่ครั้งแรกของตัวเองเมื่อวันที่ 6 กรกฎาคม พ.ศ. 2562 ในชื่อ "Safeplanet Neonplanet Concert" ณ มนตรี สตูดิโอ โดยมีวง Anatomy Rabbit เป็นวงเปิด เซฟแพลนเน็ต วางจำหน่ายอัลบั้มที่สองในชื่อ *Cap, Capo, Cigarettes & Beer* เมื่อวันที่ 25 พฤษภาคม พ.ศ. 2565

ชยปัญญ์ จันทรานุสนธิ์ ประกาศลาออกจากวงเมื่อวันที่ 24 กรกฎาคม พ.ศ. 2567 และจะยุติบทบาทกับวงหลังสิ้นเดือนกันยายน

## สมาชิก
* ฐิติภัทร อรรถจินดา (เอเลี่ยน)– กีตาร์, ร้องนำ, ร้องประสาน, เครื่องสังเคราะห์เสียง และคีย์บอร์ด 
* อภิวิชญ์ คำฟู (ดอย)– กลอง และเพอร์คัสชัน 

;อดีตสมาชิก
* ชยปัญญ์ จันทรานุสนธิ์ (ยี่)– เบส 

## ผลงาน

### สตูดิโออัลบั้ม

### อัลบั้มบันทึกการแสดงสด

### ซิงเกิล
#### ในฐานะศิลปินนำ

#### ในฐานะศิลปินรับเชิญ

## รางวัล

## อ้างอิง

หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีที่ก่อตั้งในปี พ.ศ. 2558
หมวดหมู่:กลุ่มดนตรีไทยในยุค 2010
หมวดหมู่:ก่อตั้งในประเทศไทยในปี พ.ศ. 2558
บันไดนัมโกะเอนเตอร์เทนเมนต์

**บริษัทบันไดนัมโกะเอนเตอร์เทนเมนต์** (; ) เป็นบริษัทพัฒนาและและจัดจำหน่ายวิดีโอเกมข้ามชาติของญี่ปุ่น มีสำนักงานใหญ่ที่เขตมินาโตะ กรุงโตเกียว และมีสาขาในต่างประเทศคือบันไดนัมโกะเอนเตอร์เทนเมนต์อเมริกาและบันไดนัมโกะเอนเตอร์เทนเมนต์ยุโรปซึ่งมีสำนักงานใหญ่ตั้งอยู่ที่เมืองซานตาคลาร่า รัฐแคลิฟอร์เนีย และเมืองลียง ประเทศฝรั่งเศส บันไดนัมโกะเอนเตอร์เทนเมนต์เป็นบริษัทในเครือของบันไดนัมโกะโฮลดิ้งส์

บันไดนัมโกะเอนเตอร์เทนเมนต์ก่อตั้งขึ้นเมื่อวันที่ 31 มีนาคม พ.ศ. 2549 หลังจากการควบรวมกิจการระหว่างนัมโกะและบันได เมื่อวันที่ 29 กันยายน พ.ศ. 2548 แต่เดิมรู้จักกันในชื่อนัมโกะบันไดเกมพวกเขารวมทั้งบันไดเกมและนัมโกะเน็ตเวิร์กในเดือนมกราคมเพื่อสร้างแผนกย่อยในภูมิภาคอเมริกาเหนือนัมโกะบันไดเกมอเมริกา นัมโกะบันไดเกมได้สนับสนุนแผนกวิดีโอเกมของบันเพรสโตใน พ.ศ. 2551 และปิดตัวบันไดเน็ตเวิร์กใน พ.ศ. 2552 การดำเนินงานด้านการพัฒนาถูกแยกออกเป็นบริษัทใหม่ใน พ.ศ. 2555 ในชื่อบันไดนัมโกะสตูดิโอส์เพื่อช่วยสร้างเวลาในการพัฒนาที่เร็วขึ้นและการทำงานร่วมกันที่แน่นขึ้นระหว่างทีมพัฒนา บริษัทได้เปลี่ยนชื่อเป็นบันไดนัมโกะเกมใน พ.ศ. 2557 ก่อนจะเป็นบันไดนัมโกะเอนเตอร์เทนเมนต์ซึ่งเป็นชื่อปัจจุบันของบริษัทใน พ.ศ. 2558

บันไดนัมโกะเอนเตอร์เทนเมนต์ผลิตแฟรนไชส์วิดีโอเกมที่ทำยอดขายมากกว่าหลายล้านชุดรวมถึง *[[เทคเคน]]*, *[[แพ็ก-แมน]]*, *[[กาแลกเซียน]]*, *[[กันดั้ม]]*, *[[เทลส์ (ชุดวิดีโอเกม)|เทลส์]]*, *[[โซลคาลิเบอร์]]*, *[[เอซคอมแบต]]* และ *[[ไทโกะโนะทัตสึจิน]]* และเป็นผู้จัดจำหน่ายวิดีโอเกมรายใหญ่อันดับสามของญี่ปุ่นและใหญ่เป็นอันดับเจ็ดของโลก บริษัทยังเป็นเจ้าของลิขสิทธิ์ให้กับแฟรนไชส์สื่อญี่ปุ่นหลายแห่งเช่น *[[ดราก้อนบอล]]*, *[[วันพีซ]]* และ *[[นารูโตะ นินจาจอมคาถา|นารูโตะ]]* บันไดนัมโกะเอนเตอร์เทนเมนต์ยังเป็นพื้นที่การพัฒนาที่สำคัญของ "หน่วยกลยุทธ์ทางธุรกิจเนื้อหา" (Content SBU) ของบันไดนัมโกะกรุ๊ป และยังเป็นสาขาวิดีโอเกมหลักของบันไดนัมโกะโฮลดิงส์

## อ้างอิง

## แหล่งข้อมูลอื่น
*  
หมวดหมู่:บันไดนัมโคโฮลดิ้งส์
หมวดหมู่:บริษัทวิดีโอเกม
หมวดหมู่:บริษัทวิดีโอเกมของญี่ปุ่น
หมวดหมู่:บริษัทนานาชาติที่มีสำนักงานใหญ่อยู่ที่ญี่ปุ่น
โตเกียวซานาดู

***โตเกียวซานาดู*** () เป็นวิดีโอเกมแนวแอ็กชันเล่นตามบทบาท พัฒนาโดยนิฮอนฟาลคอม เกมนี้เป็นส่วนหนึ่งของชุดเกม *[[ซานาดู (วิดีโอเกม)|ซานาดู]]* และได้รับการพัฒนาออกมาจากความปรารถนาของนิฮอนฟาลคอมในการสร้างเกมประเภทที่หลากหลายและการตั้งค่าที่แตกต่างจากแฟรนไชส์เกมแนวเล่นตามบทบาทอื่น ๆ ได้แก่ *[[เดอะเลเจนด์ออฟฮีโรส์]]* และ *[[อีส (ชุดวิดีโอเกม)|อีส]]* ตัวเกมวางจำหน่ายครั้งแรกในญี่ปุ่นสำหรับเครื่องเพลย์สเตชันวิต้า ในเดือนกันยายน ค.ศ. 2015 และทั่วโลกในเดือนมิถุนายน ค.ศ. 2017 ตัวเกมเวอร์ชันปรับปรุงของ *โตเกียวซานาดู* วางจำหน่ายในชื่อ ***โตเกียวซานาดูอีเอกซ์พลัส*** () โดยได้วางจำหน่ายในญี่ปุ่นสำหรับเครื่องเพลย์สเตชัน 4 ในเดือนกันยายน ค.ศ. 2016 และทั่วโลกในเดือนธันวาคม ค.ศ. 2017 พร้อมกับการพอร์ดลงไมโครซอฟท์ วินโดวส์ เวอร์ชันพอร์ตสำหรับนินเท็นโด สวิตช์ วางจำหน่ายในญี่ปุ่นในเดือนมิถุนายน ค.ศ. 2023 และวางจำหน่ายทั่วโลกในเดือนกรกฎาคม ค.ศ. 2024

## ผลตอบรับ
นิตยสารวิดีโอเกมญี่ปุ่น *[[แฟมิซือ]]* ให้คะแนนรีวิวเกม *โตเกียวซานาดู* ที่ 32/40 คะแนน ตัวเกมแบบกล่องของ *โตเกียวซานาดู* มียอดขายรวม 88,879 ชุดภายในสัปดาห์แรกของการวางจำหน่ายที่ประเทศญี่ปุ่น โดยทำสถิติยอดขายซอฟต์แวร์สำหรับสัปดาห์นั้น ๆ โดยมียอดขายมากกว่า 112,000 ชุดภายในสามสัปดาห์

## อ้างอิง

## แหล่งข้อมูลอื่น
* 

หมวดหมู่:วิดีโอเกมที่ออกวางจำหน่ายในปี พ.ศ. 2558
หมวดหมู่:เกมสำหรับเพลย์สเตชัน วิตา
หมวดหมู่:เกมสำหรับเพลย์สเตชัน 4‎
หมวดหมู่:เกมสำหรับวินโดวส์‎
หมวดหมู่:เกมสำหรับนินเท็นโดสวิตช์
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมแอ็กชันเล่นตามบทบาท
หมวดหมู่:วิดีโอเกมที่มีฉากในโตเกียว
กาแอร์เซ แค็งก์

**เคอาร์ซี เคงก์** เป็นสโมสรฟุตบอลเบลเยียม ตั้งอยู่ที่เคงก์ในมณฑลลิมเบิร์ก ปัจจุบันลงแข่งขันในเบลเจียนเฟิสต์ดิวิชัน เอ โดยสโมสรชนะเลิศในลีกทั้งหมด 4 สมัย ในฤดูกาล 1998–99, 2001–02, 2010–11 และ 2018–19 และชนะเลิศเบลเจียนคัพอีก 4 สมัย ส่วนในระดับทวีป ได้เข้าร่วมแข่งขันในยูฟ่าแชมเปียนส์ลีก รอบแบ่งกลุ่ม 3 ครั้ง ในฤดูกาล 2002–03, 2011–12 และ 2019–20

สโมสรก่อตั้งขึ้นใน ค.ศ. 1988 ด้วยการควบรวมกิจการกับ KFC Winterslagfrom และในปัจจุบัน เคงก์ ถือเป็นหนึ่งในสโมสรที่ประสบความสำเร็จมากที่สุดในประเทศ โดยได้เข้าร่วมแข่งขันในระดับทวีปอยู่บ่อยครั้ง สโมสรได้เล่นในลีกสูงสุดนับตั้งแต่ฤดูกาล 1996–97 สนามเหย้าของพวกเขาคือลูมินัสอารีนา และสีชุดคือสีน้ำเงินและขาว

## เกียรติประวัติ
* Belgian First Division:
** **ชนะเลิศ** (4): 1998–99, 2001–02, 2010–11, 2018–19
** รองชนะเลิศ (2): 1997–98, 2006–07
* Belgian Second Division:
** **ชนะเลิศ** (1): 1975–76
** รองชนะเลิศ (2): 1986–87, 1995–96
* Belgian Second Division Final Round:
** **ชนะเลิศ** (2): 1987, 1990
** รองชนะเลิศ (1):1974
* Belgian Cup:
** **ชนะเลิศ** (4): 1997–98, 1999–00, 2008–09, 2012–13
** รองชนะเลิศ (1): 2017–18
* Belgian Super Cup
** **ชนะเลิศ** (2): 2011, 2019
** รองชนะเลิศ (6): 1998, 1999, 2000, 2002, 2009, 2013

## อ้างอิง

## แหล่งข้อมูลอื่น

*  KRC Genk Official Website
*  KRC Genk at UEFA.COM
* KRC Genk at EUFO.DE 
* KRC Genk at Weltfussball.de
* KRC Genk at Football Squads.co.uk
* KRC Genk at National Football Teams.com
* KRC Genk at Football Lineups.com
*  RC Genk XtraTime Fanpage

หมวดหมู่:สโมสรกีฬาที่ก่อตั้งในปี พ.ศ. 2531
หมวดหมู่:สโมสรฟุตบอลในประเทศเบลเยียม
ยากูซ่า (ชุดวิดีโอเกม)

***ยากูซ่า*** () หรือชื่อที่วางจำหน่ายในประเทศญี่ปุ่นคือ ***รีวงะโกโตกุ*** () เป๊นแฟรนไชส์วิดีโอเกมแนวต่อสู้-ผจญภัยบีตเอ็มอัป ที่สร้าง, เป็นเจ้าของ และ วางจำหน่ายโดยเซก้า ชุดวิดีโอเกมนี้มีต้นกำเนิดมาจากความปรารถนาของโทชิฮิโระ นาโกชิ ในการสร้างเกมที่จะเล่าวิถีชีวิตของยากูซ่า ในตอนช่วงแรกนาโกชิพยายามหาแพลตฟอร์มสำหรับโครงการ จนกระทั่งโซนี่แสดงความสนใจในสิ่งที่คาดหวัง

*ยากูซ่า* ประสบความสำเร็จทั้งคำวิจารณ์และในเชิงพาณิชย์ และใน ค.ศ. 2017 เซก้าได้รายงานว่าแฟรนไชส์ *ยากูซ่า* มียอดขายรวม 10.5 ล้านชุดทั้งการขายแบบกล่องและดิจิทัลนับตั้งแต่เปิดตัวใน ค.ศ. 2005 ยอดขายที่แข็งแกร่งของเกมในตลาดญี่ปุ่นดั้งเดิมนำไปสู่การขยายแฟรนไชส์ไปยังสื่ออื่น ๆ รวมถึงการดัดแปลงภาพยนตร์

## อ้างอิง

## แหล่งข่อมูลอื่น
* Official website 
* Official website 
* Official blog 

หมวดหมู่:ยากูซ่า (เกมชุด)
หมวดหมู่:เกมชุด
รวมพลมาสค์ไรเดอร์ FINAL บิลด์ & เอ็กเซด และลีเจนด์ไรเดอร์

**รวมพลมาสค์ไรเดอร์ FINAL บิลด์ & เอ็กเซด และลีเจนด์ไรเดอร์** หรือในชื่อภาษาญี่ปุ่น **มาสค์ไรเดอร์เฮเซเจนเนอเรชันส์ FINAL บิลด์ & เอ็กเซด with เลเจนด์ไรเดอร์** () เป็นภาพยนตร์ซีรีส์มาสค์ไรเดอร์ ฉายเมื่อวันที่  9 ธันวาคม ค.ศ. 2017 ที่โรงภาพยนตร์ในประเทศญี่ปุ่น

## ประวัติ

## การสร้าง

## เรื่องย่อ

## ตัวละครที่ปรากฏในภาพยนตร์
;โมงามิ ไคเซย์ (最上 魁星)
:;โมงามิ ไคเซย์แห่งโลกบิลด์ (ビルド世界の最上魁星) / ไคเซอร์ (カイザー)
:;โมงามิ ไคเซย์แห่งโลกเอ็กเซด (エグゼイド世界の最上魁星) / ไคเซอร์รีเวิร์ส (カイザーリバース)

## สัตว์ประหลาดและนักรบที่ปรากฏในภาพยนตร์
### มาสค์ไรเดอร์บิลด์ เอ็กเซดฟอร์ม
* **ส่วนสูง**: 205.0 ซม.
* **น้ำหนัก**: 97.0 กก.
* **พลังหมัด**: 5.7 ตัน
* **พลังเตะ**: 10.2 ตัน
* **ระดับการกระโดดสูง**: 43.1 เมตร
* **ระดับการวิ่ง**: 100 เมตร / 3.2 วินาที

ร่างที่ใช้ด็อกเตอร์ฟูลบอทเทิล และ เกมฟูลบอทเทิลในการแปลงร่าง

}}

หมวดหมู่:ภาพยนตร์มาสค์ไรเดอร์
หมวดหมู่:ภาพยนตร์ที่ออกฉายในปี พ.ศ. 2560
หมวดหมู่:โทคุซัทสึข้ามฝั่ง
หมวดหมู่:ภาพยนตร์ญี่ปุ่น
เมโอโตะอิวะ

thumb|250 px|right|เมโอโตะอิวะ  หรือ หินคู่แต่งงาน
**เมโอโตะอิวะ** () หรือชื่ออื่น ๆ เช่น **หินแต่งงาน**, **หินคู่รัก** เป็นเกาะหินโด่งสองก้อนนอกชายฝั่งทะเลของเมืองฟูตามิ จังหวัดมิเอะ ประเทศญี่ปุ่น หินทั้งสองเชื่อมกันด้วยเชือกเส้นใหญ่ที่เรียกว่า "ชิเมนาวะ" หินนี้ถือเป็นหินศักดิ์สิทธิ์ของศาลเจ้าชินโตฟูตามิ โอกิตามะ () ตามศาสนาชินโตถือว่าหินทั้งสองสื่อถึงการรวมกันของการสร้างคามิสององค์ คือ อิซานามิ และ อิซานางิ หินทั้งสองจึงเป็นเหมือนสัญลักษณ์ของความเป็นหนึ่งเดียวในการแต่งงานของบุรุษและสตรี ส่วนเชือกที่ใช้เชื่อมนั้นมีน้ำหนักกว่าหนึ่งตัน จึงต้องมีการเปลี่ยนประจำหลายครั้งต่อปีในพิธีพิเศษ หินก้อนที่สูงกว่าสื่อถึงบุรุษ บนยอดมีเสาโทริอิตั้งอยู่ หินทั้งสองก้อนนี้ในยามน้ำลงจะเห็นว่าจริง ๆ แล้วเชื่อมกัน

ศาลเจ้าโอกิตะมะนั้นสร้างขึ้นด้วยศรัทธาต่อซารูตาฮิโกะโนะโอคามิ (Sarutahiko Ōkami) และอูกาโนมิตามะ (Ukanomitama) รอบ ๆ ศาลเจ้าสามารถพบรูปปั้นกบอยู่รายรอบ ศาลเจ้านี้ตั้งอยู่ไม่ไกลจากศาลเจ้าอิเซะ ศาลเจ้าสำคัญสูงสุดของชินโต

## อ้างอิง

*Japan-guide
*A Day Tripper's Guide to Ise and Toba *Japanzine* By Zack Davisson

หมวดหมู่:ศาลเจ้าชินโตในประเทศญี่ปุ่น
หมวดหมู่:จังหวัดมิเอะ
คุรุนานักชยันตี

**คุรุนานักเทพจีคุรปุรับ** หรือชื่ออื่น ๆ เช่น **ปรกาศอุตสัพแห่งคุรุนานัก** และ **คุรุนานักเทพจีชยันตี** คือวันเฉลิมฉลองวันเกิดของคุรุซิกข์ท่านแรก คุรุนานักเทพ ศาสดาแรกของศาสนาซิกข์ ถือเป็นเทศกาลที่ชาวซิกข์และชุมชนศาสนาซิกข์ให้การเคารพบูชาสูงสุดเทศกาลหนึ่ง 

เทศกาลต่าง ๆ ในศาสนาซิกข์นั้นเกี่ยวข้องกับการครบรอบต่าง ๆ ของคุรุซิกข์ทั้ง 10 ท่าน ผู้มีส่วนสร้างความเชื่อซิกข์ให้เกิดเป็นรูปเป็นร่างขึ้น วันเกิดของคุรุซิกข์นั้นเรียกว่า “คุรปุรับ” ถือว่าเป็นโอกาสสำคัญที่จะเฉลิมฉลองและสวดภาวนากันในหมู่ซิกข์ คุรุนานัก ผู้ก่อตั้งศาสนาซิกข์ เกิดที่เมือง Rai-Bhoi-di Talwandi หรือในปัจจุบันตั้งอยู่ในคุรุนานกาสาหิบ อำเภอเศขูปุระ (Shekhupura District) ประเทศปากีสถาน ในประเทศอินเดียกำหนดให้วันนี้เป็นวันหยุดในประเทศอินเดีย

ในภาอีพล ชนามสาขี (Bhai Bala Janamsakhi) ซึ่งเป็นที่ถกเถียงระบุว่าคุรุนานักเกิดในวันพระจันทร์เต็มดวง (ปุรนิมา) เดือนกติกตามปฏิทินจันทรคติอินเดีย ชาวซิกข์เฉลิมฉลองคุรุนานักคุรปุรับในช่วงเดือนพฤศจิกายนด้วยเกตุที่กล่าวข้างต้น และปฏิบัติอย่างฝังแน่นในธรรมเนียมปฏิบัติซิกข์ อย่างไรก็ตามมีนักวิชาการและหน่วยงานบางส่วนเชื่อว่าวันเกิดของคุรุนานักควรจะเฉลิมฉลองในเทศกาลไวสาขี ซึ่งตรงกับวันที่ 14 เมษายน ตามปฏิทินนานักศาหิดั้งเดิม ซึ่งระบุไว้โดยศรีอกาลตัขต์ในปี 2003 อย่างไรก็ตามผู้คนและองค์กรจำนวนมากยังคงฉลองตามธรรมเนียมในวันพระจันทร์เต็มดวง (ปุรนิมา) ของเดือนการติก ตามประสงค์ของสันตะซิกข์หลายองค์

## เทศกาล
[thumb|280px|left|[คุรุทวารานานกานาสาหิบ ประเทศปากีสถาน ที่เกิดของคุรุนานัก]]

การเฉลิมฉลองโดยทั่วไปเหมือนกันหมดในชาวซิกข์ อาจมีเพลงสวดที่แตกต่างกันไป การเฉลิมฉลองมักเริ่มด้วย “ปรภัตเผริส“ (Prabhat Pheris) ซึ่งคือพิธีช่วงเช้าตรู่ จัดที่คุรุทวาราและขยายไปยังชุมชนโดยรอบขับร้องเพลงสวด โดยทั่วไปแล้วสองวันก่อนวันงานจะมีการ “อขันตปาถะ“ (Akhand Path) คือการอ่านคัมภีร์ศรีคุรุครันถสาหิบ ต่อเนื่องยาว 48 ชั่วโมงในคุรุทวารา

หนึ่งวันก่อนวันงานจะมีพิธีที่เรียกว่า “นครกิรตัน” (Nagarkirtan)  นำโดยปัญจปียาร์ (Panj Pyara) เป็นผู้นำขบวนถือธงซิกข์ (ธงนิศานสาหิบ; Nishan Sahib) และแห่เกี้ยว (ปัลกิ; Palki) ที่ภายในตั้งคุรุครันถสาหิบ ตามด้วยขบวนนักขับร้องบทสวด และศาสนิกชนร้องคอรัส ในขบวนยังมีวงเครื่องทองเหลือง และกลุ่ม “คัตกา” (Gatka) แสดงดาบ ศิลปะการป้องกันตัว และจำลองการทำศึกโดยใช้อาวุธแบบดั้งเดิม ขบวนนี้มักแห่ไปตามถนนของเมือง ทางเดินที่ผ่านจะคลุมด้วยป้ายต่าง ๆ ประตูก็จะประดับด้วยธงและดอกไม้เพื่อเฉลิมฉลองโอกาสพิเศษนี้

ในวันงานคุรปุรับ การเฉลิมฉลองเริ่มแต่เช้าตรู่ ราวตี 4-5 เวลาซึ่งเรียกว่าเป็นช่วง “อมฤตเวลา” (Amrit Vela) โดยเริ่มจากการขับร้องบทสวดตอนเช้า (อสา-กี-วาร์; Asaa-Ki-Vaar) ตามด้วยรูปแบบต่าง ๆ ของ “กฐา” (Katha; การนำคัมภีร์ออกมาแสดง) และ “กีรตัน” (Kirtan; บทสวดจากคัมภีร์) เพื่อสรรเสริญคุรุศาสดา หลังจากนั้นจะมีการจัดอาหารมื้อกลางวันอย่างพิเศษให้กับชุมชนภายในลังเกอร์ (Langar) ในคุรุทวาราโดยจิตอาสา ภายใต้แนวคิดที่ว่าทุกคน ทุกเพศ ทุกชนชั้นวรรณะ ควรจะได้รับอาหารด้วยจิตวิญญานของเสวา (Seva)

## อ้างอิง

หมวดหมู่:วันสำคัญทางศาสนาซิกข์
หมวดหมู่:เทศกาลในประเทศอินเดีย
หมวดหมู่:วันสำคัญในเดือนพฤศจิกายน
คฑาวุธ หาญคำภา

**คฑาวุธ หาญคำภา** มีชื่อเล่นว่าท๊อป เป็นนักฟุตซอลชาวไทย ในตำแหน่งผู้รักษาประตู ปัจจุบันสังกัดธรรมศาสตร์ สแตลเลี่ยน และทีมชาติไทย

## เกียรติประวัติ

 ทีมชาติไทย

*ฟุตซอลชิงแชมป์เอเชีย:  **รองชนะเลิศ**: 2024

## อ้างอิง

หมวดหมู่:นักฟุตซอลชายชาวไทย
หมวดหมู่:นักกีฬาชาวไทย
หมวดหมู่:นักกีฬาจากจังหวัดระนอง
หมวดหมู่:ผู้รักษาประตูฟุตซอล
หมวดหมู่:ผู้เล่นสโมสรฟุตซอลแบงค็อก บีทีเอส
หมวดหมู่:ผู้เล่นสโมสรฟุตซอลชลบุรีบลูเวฟ
วรวิทย์ ตันติวัฒนทรัพย์

**นายแพทย์วรวิทย์ ตันติวัฒนทรัพย์** เป็นแพทย์ชนบทดีเด่น ผู้อำนวยการโรงพยาบาลอุ้มผาง อำเภออุ้มผาง จังหวัดตาก เป็นแพทย์ชนบทประจำโรงพยาบาลแห่งนี้ตั้งแต่การใช้ทุนเมื่อ พ.ศ. 2534 จนถึงปัจจุบัน โดยไม่เคยย้ายโอนไปโรงพยาบาลอื่น โรงพยาบาลอุ้มผางเป็นโรงพยาบาลในพื้นที่ที่การคมนาคมเข้าถึงอย่างยากลำบาก และมีผู้ป่วยไร้สัญชาติจำนวนมาก การทำงานของนายแพทย์วรวิทย์จึงมักรวมถึงการดูแลทางการแพทย์ให้บุคคลไร้สัญชาติ การรับมือกับหนี้สินที่เกิดจากค่าใช้จ่ายส่วนเกินจากหลักประกันสุขภาพถ้วนหน้าซึ่งมาจากค่ารักษาพยาบาลของผู้ป่วยไร้สัญชาติ และการพัฒนาโรงพยาบาลในด้านต่าง ๆ ให้สามารถพึ่งพาตนเองได้ นอกจากนี้นายแพทย์วรวิทย์ยังเคลื่อนไหวผลักดัน พ.ร.บ. หลักประกันสุขภาพถ้วนหน้าให้ครอบคลุมบุคคลไร้สัญชาติในประเทศไทย 

## ชีวิตช่วงต้นและการศึกษา
นายแพทย์วรวิทย์เป็นชาวอำเภอพนมสารคาม จังหวัดฉะเชิงเทรา จบการศึกษาจากโรงเรียนเบญจมราชรังสฤษฎิ์ ฉะเชิงเทรา รุ่น 92 คณะแพทยศาสตร์ มหาวิทยาลัยศรีนครินทรวิโรฒ รุ่นที่ 1 เมื่อปี พ.ศ. 2534 และเลือกเป็นแพทย์ใช้ทุนที่โรงพยาบาลอุ้มผางด้วยความตั้งใจเดิมที่จะใช้ทุนเพียงหนึ่งปี 

## การงาน
### โรงพยาบาลอุ้มผาง
ในขณะนั้นโรงพยาบาลอุ้มผางเป็นโรงพยาบาลขนาด 10 เตียง นับจากนั้น นายแพทย์วรวิทย์พัฒนาโรงพยาบาลอุ้มผางโดยยึดหลักการพึ่งพาตนเองเป็นหลัก ดังสังเกตได้จากโครงการรับบริจาคยา ไปจนถึงอุปกรณ์ช่วยการแพทย์ต่าง ๆ โดยมีการบริหารงานเพื่อลดค่าใช้จ่ายของโรงพยาบาลลงในหลายด้าน เช่น ติดตั้งโซล่าร์เซลล์ และดูแลปรับปรุงระบบไฟฟ้าและประปาของโรงพยาบาลในช่วงแรก ๆ 

### กิจกรรมสัญชาติ
เมื่อปี พ.ศ. 2553 ได้ตั้ง “คลินิกกฎหมาย” เพื่อดำเนินงานด้านกฎหมายขอสัญชาติไทยให้กับบุคคลไร้สัญชาติ นอกจากนี้ยังนำเงินส่วนบุคคลจัดตั้งเป็นเงินทุนการศึกษาสำหรับนักเรียนในพื้นที่ และบริหารงานสนับสนุนโรงพยาบาลส่งเสริมสุขภาพตำบล 7 แห่ง สถานบริการสาธารณสุขชุมชน 6 แห่ง สุขศาลาพระราชทาน 2 แห่งและสุขศาลาหมู่บ้าน 13 แห่งในฐานะโรงพยาบาลแม่ข่าย

นอกจากนี้เขายังเป็นผู้มีส่วนสำคัญในการเคลื่อนไหวผลักดัน พ.ร.บ. หลักประกันสุขภาพถ้วนหน้าให้ครอบคลุมบุคคลไร้สัญชาติในประเทศไทย

## รางวัลที่ได้รับ
นายแพทย์วรวิทย์ ตันติวัฒนทรัพย์ เคยได้รับรางวัลต่าง ๆ ดังนี้
* รางวัลผู้อำนวยการโรงพยาบาลชุมชนดีเด่น กระทรวงสาธารณสุข ปี 2537
* รางวัลแพทย์ชนบทดีเด่น กองทุนนายแพทย์กนกศักดิ์ พูลเกษรในมูลนิธิแพทย์ชนบท ปี 2538
* รางวัลเพชรน้ำเอกในวงราชการ สมาคมข้าราชการพลเรือนแห่งประเทศไทย ปี 2539
* รางวัลแพทย์ดีเด่นในชนบท คณะแพทยศาสตร์ศิริราชพยาบาล มหาวิทยาลัยมหิดล ปี 2541
* ศิษย์เก่าแพทย์ดีเด่น ชมรมศิษย์เก่าคณะแพทยศาสตร์ มหาวิทยาลัยศรีนครินทรวิโรฒ ปี 2551
* แพทย์ในดวงใจ 77 จังหวัด แพทยสมาคม ประจำจังหวัดตาก

## อ้างอิง

หมวดหมู่:แพทย์ชาวไทย
หมวดหมู่:บุคคลจากคณะแพทยศาสตร์ มหาวิทยาลัยศรีนครินทรวิโรฒ
หมวดหมู่:บุคคลจากอำเภอพนมสารคาม
หมวดหมู่:บุคคลจากอำเภออุ้มผาง
กฤษฎีกาพ็อทซ์ดัม

**กฤษฎีกาพ็อทซ์ดัม** () ได้รับการประกาศโดยฟรีดริช วิลเฮ็ล์ม ผู้คัดเลือกแห่งบรันเดินบวร์คและดยุกแห่งปรัสเซีย เมื่อวันที่ 29 ตุลาคม ค.ศ. 1685 ที่เมืองพ็อทซ์ดัม เพื่อตอบโต้การที่พระราชกฤษฎีกาน็องต์ถูกเพิกถอนโดยพระราชกฤษฎีกาฟงแตนโบล () กฤษฎีกาพ็อทซ์ดัมทำให้ผู้นับถือนิกายโปรเตสแตนต์จำนวนมากเริ่มเข้ามาตั้งถิ่นฐานในบรันเดินบวร์ค

## ภูมิหลัง
ในวันที่ 22 ตุลาคม ค.ศ. 1685 พระเจ้าหลุยส์ที่ 14 แห่งฝรั่งเศส ทรงตราพระราชกฤษฎีกาฟงแตนโบล ซึ่งเป็นหนึ่งในแผนปิดโบสถ์และโรงเรียนของกลุ่มชาติพันธุ์อูว์เกอโนในฝรั่งเศสที่นับถือโปรเตสแตนต์ ราชสำนักฝรั่งเศสพยายามข่มขู่ให้พวกอูว์เกอโนเหล่านี้เปลี่ยนมานับถือคาทอลิก กฎหมายฉบับนี้ทำให้สถานการณ์กดขี่ชนกลุ่มน้อยทางศาสนาทวีความเลวร้ายขึ้นไปอีก ในสองทศวรรษต่อมา คาดการณ์กันว่ามีพวกอูว์เกอโนราว 210,000 ถึง 900,000 คนที่อพยพออกจากฝรั่งเศส

ดินแดนเยอรมันแถบลุ่มแม่น้ำไรน์ที่อยู่ภายใต้จักรวรรดิโรมันอันศักดิ์สิทธิ์ กำลังประสบวิกฤตการลดลงของประชากรกว่าหนึ่งในสาม ซึ่งเป็นผลจากภาวะข้าวยากหมากแพงและโรคระบาดในช่วงสงครามสามสิบปี (ค.ศ. 1618–1648) ทางตะวันตกของบรันเดินบวร์ค-ปรัสเซียประสบภาวะล่มสลาย: ประชากรลดลงอย่างสาหัส, ความขาดแคลนแรงงานมีอยู่ไปทั่ว เรียกว่าเป็นยุคมืดในครึ่งหลังของคริสต์ศตวรรษที่ 17

## ตรากฤษฎีกาฯ
ด้วยคำแนะนำของฌากอบ อาบาดี () นักปรัชญา-เทววิทยาชาวฝรั่งเศส ฟรีดริช วิลเฮ็ล์ม ผู้คัดเลือกแห่งบรันเดินบวร์ค จึงได้ตรากฤษฎีกาพ็อทซ์ดัมเมื่อวันที่ 29 ตุลาคม ค.ศ. 1685 กฤษฎีกาฉบับนี้ได้ยกเว้นพิธีการเข้าเมืองต่าง ๆ ตลอดจนยกเว้นการเก็บภาษีจากทรัพย์สินทั้งปวงที่ผู้อพยพนำติดตัวมา อนุญาตให้ผู้อพยพเหล่านี้เข้าจับจองอยู่อาศัยในอาคารรกร้างที่เจ้าของเดิมไม่มีความประสงค์จะซ่อมบำรุงให้อยู่อาศัยได้ พวกเขาจะได้รับไม้ซุงและวัสดุสิ่งก่อสร้างอื่นตามความจำเป็นเหมาะสมโดยไม่มีค่าใช้จ่าย รวมถึงได้รับการยกเว้นการเก็บภาษีสิ่งปลูกสร้างในหกปีแรก

คาดการณ์ว่ามีพวกอูว์เกอโนกว่า 20,000 คนตอบรับกฤษฎีกานี้และอพยพเข้ามาอยู่ในบรันเดินบวร์ค-ปรัสเซีย กฎหมายฉบับนี้ไม่เพียงแต่ดึงดูดพวกอูว์เกอโนเท่านั้น แต่ยังดึงดูดชาวฝรั่งเศส ชาวรัสเซีย ชาวเนเธอร์แลนด์ และชาวโบฮีเมียที่นับถือโปรเตสแตนต์เช่นกัน จำนวนผู้อพยพเหล่านี้ช่วยฟื้นฟูและสร้างเสถียรภาพแก่เศรษฐกิจของแคว้นภายหลังต้องบอบช้ำจากสงครามที่เกิดทั่วทั้งยุโรปในคริสต์ศตวรรษที่ 17

## อ้างอิง

หมวดหมู่:พ็อทซ์ดัม
หมวดหมู่:ศาสนาคริสต์ในประเทศฝรั่งเศส
หมวดหมู่:โปรเตสแตนต์
ฟุตบอลเอเชียเยาวชนหญิงอายุไม่เกิน 19 ปี 2019

การแข่งขัน **ฟุตบอลเอเชียเยาวชนหญิงอายุไม่เกิน 19 ปี 2019** เป็นการแข่งขันครั้งที่ 10 ของ ฟุตบอลเอเชียเยาวชนหญิงอายุไม่เกิน 19 ปี, เป็นการแข่งขันชิงแชมป์ฟุตบอลยุวชนซึ่งจัดตั้งโดย สมาพันธ์ฟุตบอลเอเชีย (เอเอฟซี) สำหรับทีมหญิงรุ่นอายุไม่เกิน 19 ปีของชาติในทวีปเอเชีย. ทัวร์นาเมนต์จะจัดขึ้นใน ประเทศไทย ระหว่างวันที่ 27 ตุลาคม และ 9 พฤศจิกายน ค.ศ. 2019, โดยมีแปดทีมทั้งหมดเข้าร่วมการแข่งขัน.

สามทีมที่ดีที่สุดของทัวร์นาเมนต์จะได้ผ่านเข้าไปเล่นสำหรับ ฟุตบอลโลกหญิงอายุไม่เกิน 20 ปี 2020 ในฐานะตัวแทนของเอเอฟซี.

## รอบคัดเลือก

### ทีมที่เข้ารอบ
แปดทีมด้านล่างนี้ได้เข้าร่วมในการแข่งขันครั้งนี้

## สนามแข่งขัน
การแข่งขันจะลงเล่นที่สองสนามแข่งขัน, ทั้งสองนัดที่ อำเภอเมืองชลบุรี ใน จังหวัดชลบุรี.
*ชลบุรีสเตเดียม
*สพล. ชลบุรี สเตเดียม

## การจับสลาก
การจับสลากจะจัดขึ้นเมื่อวันที่ 23 พฤษภาคม ค.ศ. 2019, 16:30 ICT (UTC+7), ที่โรงแรมโอกวู้ดใน ชลบุรี, ประเทศไทย. แปดทีมถูกจับสลากอยู่ในสองกลุ่มที่มีสี่ทีม. แต่ละทีมคือทีมที่เป็นทีมวางตามประสิทธิภาพของพวกเขาใน ฟุตบอลเอเชียเยาวชนหญิงอายุไม่เกิน 19 ปี 2017 รอบสุดท้าย และ รอบคัดเลือก, กับชาติเจ้าภาพ ประเทศไทยที่ได้สิทธิ์อัตโนมัติและถูกกำหนดให้อยู่ในตำแหน่ง A1 ในการจับสลาก.

## ผู้เล่น

ผู้เล่นที่เกิดระหว่างวันที่ 1 มกราคม ค.ศ. 2000 และ 31 ธันวาคม ค.ศ. 2004 จะได้มีสิทธิ์ที่จะเข้าร่วมในการแข่งขัน. แต่ละทีมสามารถลงทะเบียนได้สูงสุดแค่ 23 คน (ขั้นต่ำสุดสามคนจะต้องเป็นผู้รักษาประตู).

## รอบแบ่งกลุ่ม
สองทีมที่ดีที่สุดของแต่ละกลุ่มจะได้ผ่านเข้าสู่รอบรองชนะเลิศ.

เวลาทั้งหมดคือเวลาท้องถิ่น, ICT (UTC+7).

### กลุ่ม เอ

----

----

### กลุ่ม บี

----

----

## รอบแพ้คัดออก

### สายการแข่งขัน

### รอบรองชนะเลิศ
ทีมชนะเลิศจะได้สิทธิ์เข้าแข่งขันสำหรับ ฟุตบอลโลกหญิงอายุไม่เกิน 20 ปี 2020.

----

### นัดชิงอันดับที่ 3
ทีมที่ชนะเลิศจะได้สิทธิ์เข้าแข่งขันสำหรับ ฟุตบอลโลกหญิงอายุไม่เกิน 20 ปี 2020.

### รอบชิงชนะเลิศ

## ทีมที่ผ่านเข้ารอบสำหรับฟุตบอลโลกหญิงอายุไม่เกิน 20 ปี
สามทีมจากเอเอฟซีด้านล่างนี้มาจากการคัดเลือกผ่านเข้าสู่ ฟุตบอลโลกหญิงอายุไม่เกิน 20 ปี 2020.

:1 **ตัวหนา** หมายถึงแชมเปียนส์สำหรับปีนั้น. *ตัวเอียง* หมายถึงเจ้าภาพสำหรับปีนั้น.

## อันดับผู้ทำประตู
;7 ประตู
* Kang Ji-woo

;5 ประตู
* Yuzuki Yamamoto

;4 ประตู
* Kim Kyong-yong
* Mary Fowler

;3 ประตู
* Maho Hirosawa
* Haruka Ōsawa

;2 ประตู

* Han Xuan
* Yang Qian
* Sara Itō
* Oto Kanno
* Pak Il-gyong
* Yun Ji-hwa
* Kim Yun-ok
* Choo Hyo-joo

;1 ประตู

* Kyra Cooney-Cross
* Courtney Nevin
* Sun Pingwei
* Wang Linlin
* Yao Mengjia
* Momo Kato
* Misaki Morita
* Hana Takahashi
* San Thaw Thaw
* Kim Hyang
* Ri Chong-gyong
* Ri Kum-hyang
* Ri Su-gyong
* Ryu Sol-song
* Lee Jeong-min
* Noh Jin-young 
* Hyun Seul-gi 
* Cho Mi-jin 
* ภัทรนันท์ อุปชัย
* ณัฐวดี ปร่ำนาค
* Ngân Thị Vạn Sự
* Nguyễn Thị Tuyết Ngân

## อ้างอิง

## แหล่งข้อมูลอื่น
*, the-AFC.com
*AFC U-19 Women's Championship 2019, stats.the-AFC.com

หมวดหมู่:ฟุตบอลเอเชียเยาวชนหญิงอายุไม่เกิน 19 ปี 2019
2019
ฟุตบอลเอเชียเยาวชนหญิงอายุไม่เกิน 19 ปี
ชิชา อมาตยกุล

**ชิชา อมาตยกุล** (เกิด 5 สิงหาคม พ.ศ. 2536​) ชื่อเล่น **คิทตี้** เป็นนักแสดง นางแบบ และนักร้องชาวไทย เป็นที่รู้จักจากการเป็นศิลปินเกิร์ลกรุปสัญชาติไทย คิส มี ไฟฟ์ จากค่ายกามิกาเซ่ เมื่อปี พ.ศ. 2553 และมีผลงานด้านการแสดงละครโทรทัศน์เรื่อง เด็กใหม่ Girl from Nowhere (2561/2564) รับบท "แนนโน๊ะ"

## ประวัติ
ชิชา อมาตยกุล หรือชื่อเดิมว่า กัลยวีร์ ภูมิสิริดล เกิดเมื่อวันที่ 5 สิงหาคม พ.ศ. 2536 เธอเข้าศึกษาชั้นประถมศึกษาปีที 4 ที่โรงเรียนจิตรลดา และสอบเทียบชั้นมัธยมศึกษาตอนปลายภายใต้หลักสูตรของประเทศอังกฤษ (IGCSE) ขณะอายุเพียง 15 ปี ก่อนที่จะเข้าศึกษาต่อในระดับอุดมศึกษาที่คณะนิเทศศาสตร์ มหาวิทยาลัยอัสสัมชัญ​ และ คณะนิติศาสตร์ มหาวิทยาลัยรามคำแหง​

ชิชาได้เข้าสังกัดกามิกาเซ่ตั้งแต่อายุ 17 ปี และมีผลงานเพลงร่วมกับสมาชิกอีก 4 คน ภายใต้ชื่อกลุ่ม Kiss me five โดยมีเพลงเปิดตัวคือเพลง "Kamikaze Wave" ในปี พ.ศ. 2553 พร้อมกับเพื่อนในกลุ่มและกามิกาเซ่รุ่น 2 อีกหลายกลุ่ม เช่น เอกซ์ ไอ เอส, ทรี.ทู.วัน, แคท-แพท เป็นต้น และได้ปล่อยซิงเกิลแรกคือ "Morning kiss" ตามด้วยเพลง "ไวต่อความรู้สึก" และเพลงสุดท้ายก่อนที่เธอจะออกจากวงคือเพลง "คิดก่อนทิ้ง"

หลังจากเรียนจบชิชาได้กลับสู่วงการบันเทิงอีกครั้งโดยการแสดงละครโทรทัศน์เรื่อง *[[ชาติเจ้าพระยา]]*  (2556) รับบท ดุจดาว ซีรีส์เรื่อง *[[จุดนัดภพ]] ปี 2* ตอน สาวปากแดง และตอน รักจุกอก (2556) รับบท สายป่าน ซึ่งเป็นละครฉายทางช่อง3 ทำให้เธอมีผลงานละครอื่นรวมถึงภาพยนตร์ตามมาอีกมากมาย

## ผลงานเพลง

### ศิลปินกลุ่ม

### ศิลปินเดี่ยว
* เพลง ช่วงนี้ (เพลงประกอบละคร เด็กใหม่ Girl from Nowhere พ.ศ. 2561)

## ผลงานการแสดง

### ละครโทรทัศน์

### การ์ตูนพากย์

### ภาพยนตร์

### ซิทคอม

### วาไรตี้โชว์

* รายการ ตื่นไปธรรม ตอนที่ 38
* รายการ Loukgolf’s English Room ตอนที่ 230
* รายการ Food Truck Battle
* รายการ กูรักชูรส version คิทตี้ ชิชา

### มิวสิกวิดีโอ

* กามิกาเซ่ 2010
* รักเธอทุกวินาที
* "เมื่อคืน" - Season Five feat. The Parkinson
* "คนไม่จำเป็น" - Getsunova
* "1-100" - SOMKIAT
* "รักดี" - NICECNX
* "ลืมกันแล้วหรือยัง" - 25hours
* "เพื่อนเธอโคตรได้" - BEN BIZZY & LAZYLOXY
* "ตราบ" - THE KEYLOOKZ
* "ให้เธอได้ฟัง (Heavy Heart) - New Mandarin
* "ถอนหายใจ - MILD
* "RADAR" - BURIN x TWOPEE Southside
* "ฉันยังหายใจอยู่" - FAHRENHEIT
* "ดอกไม้ในหนังสือหน้าที่ 75" - THE WHITEST CROW
* "ช่วงนี้" - Nanno (Cover Version ช่วงนี้ - ชนกันต์ รัตนอุดม)
*"สิ่งแทนใจ" - Retrospect
*“แฟน” - เป้ อารักษ์

## อ้างอิง

## แหล่งข้อมูลอื่น
* 

หมวดหมู่:บุคคลจากกรุงเทพมหานคร
หมวดหมู่:นักร้องหญิงชาวไทย
หมวดหมู่:นักแสดงหญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:ศิลปินสังกัดอาร์เอส
หมวดหมู่:นางแบบไทย
หมวดหมู่:ศิลปินค่ายกามิกาเซ่
หมวดหมู่:สกุลอมาตยกุล
หมวดหมู่:ศิษย์เก่าโรงเรียนจิตรลดา
หมวดหมู่:บุคคลจากคณะนิเทศศาสตร์ มหาวิทยาลัยอัสสัมชัญ
หมวดหมู่:ศิษย์เก่ามหาวิทยาลัยอัสสัมชัญ
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:ศิษย์เก่ามหาวิทยาลัยรามคำแหง
ควอรา

**ควอรา** () เป็นเว็บไซต์ถามตอบสัญชาติอเมริกัน ซึ่งผู้ใช้อินเทอร์เน็ตทั่วไปสามารถมีส่วนร่วมได้โดยการถาม ตอบ และแก้ไขคำถามทั้งในแง่ของความเป็นจริงและความคิดเห็น โดยเปิดตัวครั้งแรกเมื่อวันที่ 21 มิถุนายน พ.ศ. 2553

## อ้างอิง

หมวดหมู่:เว็บไซต์สัญชาติอเมริกัน
ผู้สลายสารอินทรีย์

thumb|300px|ฟังไจบนต้นไม้ซึ่งเป็นผู้สลายสารอินทรีย์

**ผู้สลายสารอินทรีย์** () เป็นสิ่งมีชีวิตที่ย่อยสลายซากของสิ่งมีชีวิตที่ตายหรือเน่าเปื่อยแล้ว จัดอยู่ในประเภทเฮเทโรทรอพเช่นเดียวกับสัตว์กินพืชและสัตว์ที่เป็นผู้ล่าเหยื่อ ซึ่งใช้สารอินทรีย์ในการดูดซึมพลังงาน คาร์บอน และสารอาหารเพื่อใช้ในการเจริญเติบโต

ผู้สลายสารอินทรีย์แตกต่างจากผู้บริโภคซากพืชซากสัตว์ (detritivore) โดยสิ่งมีชีวิตที่เป็นผู้บริโภคซากพืชซากสัตว์จะกินและย่อยสารต่าง ๆ จากซากของสิ่งมีชีวิตที่ตายแล้วผ่านกระบวนการภายใน ส่วนสิ่งมีชีวิตที่เป็นผู้สลายสารอินทรีย์จะสามารถดูดซึมสารอาหารได้โดยตรงผ่านกระบวนการทางเคมีและชีววิทยาโดยไม่ต้องผ่านการย่อยสลาย

ตามหลักการแล้ว สัตว์ไม่มีกระดูกสันหลังบางชนิด เช่น ไส้เดือนดิน ปลิงทะเล ฯลฯ จัดว่าเป็นผู้บริโภคซากพืชซากสัตว์ ไม่ใช่ผู้สลายสารอินทรีย์แต่อย่างใด เนื่องจากต้องดูดซึมสารอาหารจากภายในเท่านั้น

## ดูเพิ่ม
* เคโมทรอพ
* จุลินทรีย์

## อ้างอิง

## หนังสืออ่านเพิ่ม
* 
* Hunt HW, Coleman DC, Ingham ER, Ingham RE, Elliot ET, Moore JC, Rose SL, Reid CPP, Morley CR (1987) "The detrital food web in a shortgrass prairie". *Biology and Fertility of Soils 3*: 57-68
* Smith TM, Smith RL (2006) *Elements of Ecology*. Sixth edition. Benjamin Cummings, San Francisco, CA.

หมวดหมู่:จุลชีววิทยา
โนก็อปปีไรต์ซาวส์

**โนก็อปปีไรต์ซาวส์** () เป็นค่ายเพลงสัญชาติบริติชซึ่งมีผลงานเพลงแนวอิเล็กทรอนิกส์แดนซ์ปลอดลิขสิทธิ์ โดยเปิดตัวครั้งแรกในรูปแบบช่องยูทูบเมื่อปี ค.ศ. 2011

## อ้างอิง

หมวดหมู่:ค่ายเพลงดนตรีอิเล็กทรอนิกส์แดนซ์
เฟียต บีอาร์.20

**เฟียต บีอาร์.20 Cicogna**()อิตาลี: Stork"นกกระสา"เป็นเครื่องบินทิ้งระเบิดขนาดกลาง(Medium bomber)สองเครื่องยนต์ของอิตาลีในช่วงระหว่างสงครามโลกครั้งที่สอง พัฒนาและผลิตโดยริษัทเฟียต และถือได้ว่าเป็นเครื่องบินทิ้งระเบิดรุ่นแรกของอิตาลีที่ทำจากโลหะทั้งหมด ซึ่งในเวลานั้นบีอาร์.20 ได้รับการยกย่องว่าเป็นหนึ่งในเครื่องบินทิ้งระเบิดขนาดกลางที่ทันสมัยที่สุดในโลก

BR.20 มีต้นกำเนิดมาจากความต้องการของRegia Aeronautica (กองทัพอากาศอิตาลี) ในช่วงปี 1934 สำหรับเครื่องบินทิ้งระเบิดขนาดกลางรุ่นใหม่ที่มีความเร็วที่สูง ระยะบินไกลและอัตราการบรรทุกที่เยอะขึ้น ความน่าเชื่อถือและลักษณะการบินที่ดีขึ้น ในบรรดาบริษัทที่ได้รับเลือกในการผลิตคือ Fiat ซึ่งเสร็จสิ้นการออกแบบในปี 1935 ในวันที่ 10 กุมภาพันธ์ 1936 ต้นแบบลำแรก (หมายเลขเครื่อง M.M.274) ได้ทำการบินครั้งแรก การทดสอบการบินดำเนินไปอย่างรวดเร็ว ระหว่างกันยายน 1936 ก่อนจะส่งมอบให้แก่ Regia Aeronautica (กองทัพอากาศอิตาลี)



## คุณลักษณะ (เฟียต บีอาร์.20เอ็ม)
thumb|250px|บีอาร์.20
* **ผู้สร้าง**: เฟียต (ประเทศอิตาลี)
* **ประเภท**: เครื่องบินทิ้งระเบิด
* **เครื่องยนต์**: 2 × Fiat A.80 R.C.41
* **กางปีก**: 21.56 เมตร
* **ยาว**: 16.68 เมตร
* **สูง**: 4.75 เมตร
* **พื้นที่ปีก**: 74 ตารางเมตร
* **น้ำหนักเปล่า**: 6,500 กิโลกรัม
* **น้ำหนักวิ่งขึ้นสูงสุด**: 10,100 กิโลกรัม
* **อัตราเร็วสูงสุด**: 440 กิโลเมตร/ชั่วโมง
* **รัศมีทำการรบ**: 2,750 กิโลเมตร
* **อาวุธ**: ปืนกลป้องกัน Breda-SAFAT ขนาด 12.7 มม. 3 กระบอก
** ระเบิดขนาด 1,600 กก.
250px|left
## ประจำการ
;
;
;
;
;
;
;
;

## อ้างอิง

## แหล่งข้อมูลอื่น
* A Spanish Civil War photo showing an early model BR.20
* BR.20 on Avions legendaires 
* Comando Supremo on BR.20

หมวดหมู่:เครื่องบินทิ้งระเบิด
หมวดหมู่:เครื่องบินทิ้งระเบิดอิตาลี
หมวดหมู่:เครื่องบินทิ้งระเบิดในสงครามโลกครั้งที่สอง
หมวดหมู่:เครื่องบินอิตาลีในสงครามโลกครั้งที่สอง
หมวดหมู่:เครื่องบินเฟียต
หมวดหมู่:อากาศยานที่บินครั้งแรกในปี พ.ศ. 2479
พระเจ้าเทวานัมปิยติสสะ

**พระเจ้าเทวานัมปิยติสสะ** (; ) เป็นพระมหากษัตริย์สิงหลผู้ครองกรุงอนุราธปุระระหว่าง พ.ศ. 236 – 276 ซึ่งเป็นช่วงที่ศาสนาพุทธนิกายเถรวาทภายใต้พระบรมราชูปถัมภ์ของพระเจ้าอโศกมหาราชได้มาถึงลังกาทวีปเป็นครั้งแรก ข้อมูลปฐมภูมิเกี่ยวกับรัชสมัยของพระองค์มักมาจากคัมภีร์มหาวงศ์

## อ้างอิง

หมวดหมู่:พระมหากษัตริย์สิงหล
กล้วยบวชชี

**กล้วยบวชชี** เป็นขนมหวานไทยชนิดหนึ่ง ส่วนประกอบหลักของกล้วยบวชชีประกอบด้วย กล้วยน้ำว้า มะพร้าวหรือน้ำกะทิ  ในสมัยก่อนคนไทยนิยมใช้กะทิเป็นส่วนประกอบของอาหารจึงทำให้เกิดเมนูนี้ ปัจจุบันสามารถใช้กล้วยไข่แทนได้ ชาวอีสานสมัยก่อนนิยมทำกล้วยบวชชีเพื่อรับประทานกันภายในครอบครัวหลังจากทำงานการเกษตร ทำไร่อย่างเหน็ดเหนื่อยโดยใช้วัตถุดิบจากกล้วยภายในบ้านของตนเอง นอกจากนี้ยังนำกล้วยบวดชีไปทำบุญที่วัด ใช้รับแขกที่มาบ้าน งานขึ้นบ้านใหม่หรือตามประเพณีต่าง ๆ

สาเหตุที่ชื่อ กล้วยบวชชี เพราะสีจะค่อนข้างขาว  จึงเปรียบได้กับเครื่องแต่งกายของชี

## อ้างอิง

หมวดหมู่:ขนมไทย
หมวดหมู่:อาหารจากกล้วย
โซลคาลิเบอร์

***โซลคาลิเบอร์*** () หรือที่รู้จักกันทั่วไปว่า ***โซลชีรีย์*** () เป็นแฟรนไชส์วิดีโอเกมแนวต่อสู้ที่ใช้อาวุธเป็นหลักของบันไดนัมโกะเอนเตอร์เทนเมนต์ ชุดเกมมีภาคหลัก 7 ภาค และสื่อภาคแยกต่าง ๆ รวมถึงอัลบั้มเพลงและหนังสือการ์ตูนชุด เดิมที่แฟรนไชส์เปิดตัวเป็นเกมอาร์เคดชื่อ *[[โซลเอดจ์]]* ใน ค.ศ. 1995 ก่อนที่ต่อมาจะถูกพอร์ดลงวิดีโอเกมคอนโซล ตัวเกมภาคล่าสุดอื่นได้มีการเปิดตัวเฉพาะคอนโซลเท่านั้นและมีการพัฒนาเพื่อรวมโหมดการเล่นออนไลน์

โปรเจกต์โซลเป็นกลุ่มพัฒนาภายในของนัมโกะที่รับผิดชอบในแฟรนไชส์ ​​*โซลคาลิเบอร์* หลังจากการวางจำหน่าย *โซลคาลิเบอร์ II* ถึงแม้ว่าเกมจะให้เครดิตกับนัมโกะแต่เพียงอย่างเดียว แต่ทีมก็ตั้งชื่อเพื่อดึงดูดความสนใจของกลุ่มที่ประสบความสำเร็จ

## เกม
[thumb|''[โซลคาลิเบอร์ VI* ที่งาน [[PAX West]] 2018]]
ชุดเกม ​​*โซลคาลิเบอร์* มีภาคหลัก 7 ภาค ภาคแยก 4 ภาค และภาครีเมค 1 ภาคดังนี้:

* *โซลเอดจ์* (1995) : [[เกมตู้]] และ [[เพลย์สเตชัน]] (เวอร์ชันพอร์ตลงเพลย์สเตชันวางจำหน่ายในชื่อ *โซลเบลด* ในอเมริกาเหนือ, ยุโรป และ ออสเตรเลีย)
* *โซลคาลิเบอร์* (1998) : เกมตู้, [[ดรีมแคสต์]], และ [[เอกซ์บอกซ์ไลฟ์อาร์เคด]] (2008)
* *โซลคาลิเบอร์ II* (2002) : เกมตู้, [[เกมคิวบ์]], [[เพลย์สเตชัน 2]] และ [[เอกซ์บอกซ์]]
* *โซลคาลิเบอร์ III* (2005) : เกมตู้ และ เพลย์สเตชัน 2
* *โซลคาลิเบอร์เลเจนส์* (2007) : [[วี (เครื่องเล่นเกม)]] (ภาคแยก)
* *โซลคาลิเบอร์ IV* (2008) : [[เพลย์สเตชัน 3]] และ [[เอกซ์บอกซ์ 360]]
* *โซลคาลิเบอร์: โบร์เคนเดสตินี* (2009) : [[เพลย์สเตชันพอร์เทเบิล]] (ภาคแยกจาก *โซลคาลิเบอร์ IV*)
* *โซลคาลิเบอร์ V* (2012) : เพลย์สเตชัน 3 และ เอกซ์บอกซ์ 360
* *โซลคาลิเบอร์ II เฮชดีออนไลน์* (2013) : เอกซ์บอกซ์ไลฟ์อาร์เคด และ [[เพลย์สเตชัน เน็ตเวิร์ก]]
* *โซลคาลิเบอร์: ลอสซอร์ดส์* (2014) : เพลย์สเตชัน เน็ตเวิร์ก (เกม[[เล่นฟรี]]จาก *โซลคาลิเบอร์ V*)
* *โซลคาลิเบอร์: อันเบรเกเบิลโซล* (2014) : [[ไอโอเอส]]
* *โซลคาลิเบอร์ VI'' (2018) : ไมโครซอฟท์ วินโดวส์, เพลย์สเตชัน 4, เอกซ์บอกซ์วัน

## อ้างอิง

## แหล่งข้อมูลอื่น

* 


หมวดหมู่:วิดีโอเกมต่อสู้
หมวดหมู่:วิดีโอเกมแฟรนไชส์ที่เปิดตัวในปี พ.ศ. 2538
หมวดหมู่:เกมชุด
หมวดหมู่:วิดีโอเกมเกี่ยวกับนินจา
หมวดหมู่:การพรรณนาทางวัฒนธรรมของโอดะ โนบูนางะ
ชูโด ทาเกชิ

**ชูโด ทาเกชิ** (; 18 สิงหาคม พ.ศ. 2492 - 29 ตุลาคม พ.ศ. 2553) เป็นนักเขียนบท และ นักประพันธ์ ชาวญี่ปุ่น เป็นที่รู้จักในอนิเมะคือเรื่อง โปเกมอน (อนิเมะ) ช่วงปี พ.ศ. 2540 - พ.ศ. 2545 เขาเป็นสมาชิกของสมาคมนักเขียนแห่งประเทศญี่ปุ่น ชูโด ทาเกชิ เสียชีวิตลงเมื่อตอนเช้าวันที่ 29 ตุลาคม พ.ศ. 2553 เมืองนาระ จังหวัดนาระ ประเทศญี่ปุ่น สาเหตุเสียชีวิต เลือดออกใต้เยื่อหุ้มสมองชั้นกลาง

## ประวัติ

## ผลงาน
### อนิเมะ

## อ้างอิง

## แหล่งข้อมูลอื่น
*
*Takeshi Shudo's Anime Style articles (Japanese)
*Takeshi Shudo's blog (Japanese)
* Obituary by Jonathan Clements

หมวดหมู่:นักเขียนบทภาพยนตร์ชาวญี่ปุ่น
หมวดหมู่:บุคคลจากฟูกูโอกะ
นากาจิมะ คิ-49

**นากาจิมะ คิ-49 ดนรีว** (, ) เป็นเครื่องบินทิ้งระเบิดสองเครื่องยนต์ของญี่ปุ่นในระหว่างสงครามโลกครั้งที่สอง ผลิตโดยนากาจิมะแอร์คราฟท์คอมปะนี ใช้โดยกองการบินทหารบกมหาจักรวรรดิญี่ปุ่น

## ประจำการ
### ระหว่างสงคราม
;
* กองทัพอากาศทหารบกจักรวรรดิญี่ปุ่น

### หลังสงคราม
;
*กองทัพอากาศอินโดนีเซีย
;
* กองทัพอากาศไทย

## คุณลักษณะ (คิ-49-ไอไอเอ)
thumb|คิ-49 ดนรีว
thumb|คิ-49 บินเหนือญี่ปุ่น ค.ศ. 1945

* **ผู้สร้าง**: นากาจิมะแอร์คราฟท์คอมปะนี (ประเทศญี่ปุ่น)
* **ประเภท**: เครื่องบินทิ้งระเบิด
* **เครื่องยนต์**: 2 × Nakajima Ha-109
* **กางปีก**: 20.424 เมตร
* **ยาว**: 16.5 เมตร
* **สูง**: 4.25 เมตร
* **พื้นที่ปีก**: 69.05 ตารางเมตร
* **น้ำหนักเปล่า**: 6,530 กิโลกรัม
* **น้ำหนักวิ่งขึ้นสูงสุด**: 11,400 กิโลกรัม
* **อัตราเร็วสูงสุด**: 492 กิโลเมตร/ชั่วโมง ที่ระดับความสูง 5,000 เมตร
* **รัศมีทำการรบ**: 2,000 กิโลเมตร
* **พิสัยบินไกลสุด**: 2,950 กิโลเมตร
* **อาวุธ**: ปืนใหญ่อากาศป้องกัน Ho-1 ขนาด 20 มม. 1 กระบอก / ปืนกลป้องกัน Type 89 ขนาด 7.7 มม. 5 กระบอก
** ระเบิดขนาด 1,000 กก.

## อ้างอิง

หมวดหมู่:เครื่องบินทิ้งระเบิด
หมวดหมู่:เครื่องบินทิ้งระเบิดญี่ปุ่น
หมวดหมู่:เครื่องบินทิ้งระเบิดในสงครามโลกครั้งที่สอง
หมวดหมู่:เครื่องบินญี่ปุ่นในสงครามโลกครั้งที่สอง
หมวดหมู่:เครื่องบินนากาจิมะ
หมวดหมู่:อากาศยานที่บินครั้งแรกในปี พ.ศ. 2482
มิตซูบิชิ คิ-67

thumb|right|คิ-109
**มิตซูบิชิ คิ-67** () เป็นเครื่องบินทิ้งระเบิดกลางสองเครื่องยนต์ของญี่ปุ่น ผลิตโดยมิตซูบิชิ ใช้โดยกองการบินทหารบกมหาจักรวรรดิญี่ปุ่นและกองการบินทหารเรือมหาจักรวรรดิญี่ปุ่นในระหว่างสงครามโลกครั้งที่สอง

## คุณลักษณะ (คิ-67-ไอบี)
* **ผู้สร้าง**: มิตซูบิชิ (ประเทศญี่ปุ่น)
* **ประเภท**: เครื่องบินทิ้งระเบิด
* **เครื่องยนต์**: 2 × Mitsubishi Ha104
* **กางปีก**: 22.5 เมตร
* **ยาว**: 18.7 เมตร
* **สูง**: 7.7 เมตร
* **พื้นที่ปีก**: 65.85 ตารางเมตร
* **น้ำหนักเปล่า**: 8,649 กิโลกรัม
* **อัตราเร็วสูงสุด**: 537 กิโลเมตร/ชั่วโมง ที่ระดับความสูง 6,090 เมตร
* **รัศมีทำการรบ**: 2,800 กิโลเมตร
* **พิสัยบินไกลสุด**: 3,800 กิโลเมตร
* **อาวุธ**: ปืนใหญ่อากาศป้องกัน Ho-5 ขนาด 20 มม. 1 กระบอก / ปืนกลป้องกัน Ho-103 ขนาด 12.7 มม. 5 กระบอก
** ระเบิดขนาด 800 กก.

## อ้างอิง

หมวดหมู่:เครื่องบินทิ้งระเบิด
หมวดหมู่:เครื่องบินทิ้งระเบิดญี่ปุ่น
หมวดหมู่:เครื่องบินทิ้งระเบิดในสงครามโลกครั้งที่สอง
หมวดหมู่:เครื่องบินญี่ปุ่นในสงครามโลกครั้งที่สอง
หมวดหมู่:เครื่องบินมิตซูบิชิ
หมวดหมู่:อากาศยานที่บินครั้งแรกในปี พ.ศ. 2485
รูปปั้นโคมเตศวร

**รูปปั้นโคมเตศวร** (กันนาดา: ಗೊಮ್ಮಟೇಶ್ವರ) เป็นรูปปั้นโมโนลิธความสูง 17.37 เมตร ตั้งอยู่บนเขาวินธยคีรี ในศรวันเพลโคละ ในรัฐกรณาฏกะ เขาวินธยคีรีเป็นหนึ่งในสองเขาในเมืองศรวันเพลโคละ อีกแห่งคือเขาจันทรคีรี ซึ่งก็เป็นสถานที่ตั้งของศาสนสถานในศาสนาเชนอีกแห่งที่เก่าแก่กว่ารูปปั้นโคมเตศวรแห่งนี้ รูปปั้นโคมเตศวรนั้นสร้างขึ้นเพื่อระลึกถึงเทพเจ้าเชนพระนามว่า พระพาหุพลี สร้างขึ้นราว ค.ศ. 983 และเป็นหนึ่งในรูปปั้นหินเดี่ยวที่สูงที่สุดในโลก การก่อสร้างนั้นริเริ่มในจักรวรรดิคงคาตะวันตก นำโดยขุนนางนามว่า จวุนทราย บริเวณโดยรอบนั้นรายล้อมด้วยเชนสถานที่เรียกว่า “พสาทิ” และรูปเคารพของตีรถังกรองค์ต่าง ๆ ส่วนจันทรคีรีซึ่งเป็นเขาอีกแห่งนั้นสร้างขึ้นเพื่อระลึกถึงเทพเจ้าเชนอีกองค์หนึ่ง คือ พระเจ้าภรตจักรพรรดิ พี่น้องของพระพาหุพลี และเป็นบุตรของพระอาทินาถ ตีรถังกรองค์แรกเช่นกัน

เทศกาลมหามัสตกาภิเษก (Mahamastakabhisheka) เป็นเทศกาลสำคัญที่จัดขึ้นบนเขาวินธยคีรีนี้ จัดขึ้นทุก 12 ปี ในเทศกาลจะมีพิธีกรรมเจิมน้ำต่าง ๆ เช่นน้ำนม, หญ้าฝรั่น, ฆี (เนยใสอินเดีย), น้ำอ้อย เป็นต้น โดยการรินน้ำต่าง ๆ ลงมาจากยอดบนสุดของรูปปั้นโคมเตศวร ไฮน์ริค ซิมเมอร์ (Heinrich Zimmer) ระบุว่า พิธีนี้จัดขึ้นเพื่อให้รูปปั้นนี้คงความ “สด” พิธีอภิเษกครั้งต่อไปจะจัดขึ้นในปี ค.ศ. 2030

เมื่อปี ค.ศ. 2007 ไทมส์ออฟอินเดียได้ตั้งการลงคะแนนเสียงเพื่อคัดเลือกเจ็ดสิ่งมหัศจรรย์ของอินเดีย รูปปั้นโคมเตศวรได้รับลงคะแนนเสียงให้เป็นเจ็ดสิ่งมหัศจรรย์ของอินเดียแห่งแรกในเจ็ดแห่ง ผลลงคะแนนมากถึงร้อยละ 49

## ประติมานวิทยา
[thumb|พิธี[มหามัสตักภิเษก]]

รูปปั้นนี้สร้างขึ้นโดยแสดงการทำสมาธิที่ยาวนานของพระพาหุพลี ท่ายืนทำสมาธิที่เรียกว่า “กาโยตสรรค์” (ยืนนิ่ง) จนมีเถาวัลย์เจริญเติบโตและเกี่ยวพันรอบขาของพระองค์ ดวงตาของพระองค์นั้นเปิดขึ้นในลักษณะแสดงถึงการละทิ้งชีวิตทางโลก ริมฝีปากยิ้มขึ้นเล็กน้อยแสดงให้เห็นถึงความสงบจากภายใน 

รอบ ๆ เถาวัลย์ที่พันเกี่ยวนั้นมีงูและสัตว์เลื้อยไปตามดอกไม้ที่บานประปราย เถาวัลย์นั้นพันขึ้นไปถึงแขนท่อนบนของรูปปั้น ฐานของรูปปั้นเป็นทรงดอกบัวบาน

## ''มหามัสตกาภิเษก''

ในครั้งที่ผ่าน ๆ มา เทศกาลนี้มีผู้เข้าร่วมเป็นบุคคลสำคัญทางการเมือง เช่น กฤษณะ-ราเชนทระ โวเทยัร ในปี ค.ศ. 1910 และครั้งล่าสุดเมื่อปี ค.ศ. 2018 มีนเรนทระ โมที และ รามนาถ โกวินท์เข้าร่วม

### ตำนาน
ตำนานกล่าวว่า หลังการก่อสร้างรูปปั้นโคมเตศวรเสร็จสิ้นแล้ว จวุนทรายได้ประกอบพิธีมหามัสตกาภิเษกโดยใช้น้ำ 5 ชนิด คือ น้ำนม, น้ำมะพร้าว, น้ำอ้อย, น้ำดอกไม้ และน้ำเปล่า เก็บอยู่ในหม้อจำนวนหลายร้อยหม้อ แต่เมื่อเทลงมาแล้วน้ำไม่สามารถไหลลงต่ำกว่าสะดือของรูปปั้นได้ แต่แล้วเทวีอัมพิกา แปลงกายเป็นสตรีชรายากไร้เดินผ่านมา เทนมในเปลือกของผลคุลลิกายี (Gullikayi) สีขาวครึ่งซีก และการอภิเษกก็สำเร็จ น้ำนมไหลจากยอดถึงปลายของรูปปั้น

## อ้างอิง

### บรรณานุกรม
*
*
* 
*  

## แหล่งข้อมูลอื่น

หมวดหมู่:สิ่งก่อสร้างในรัฐกรณาฏกะ
หมวดหมู่:รูปปั้นขนาดมหึมาในประเทศอินเดีย
หมวดหมู่:ศาสนาเชน
นากาจิมะ G8N

**นากาจิมะ จี8เอ็น** () เป็นเครื่องบินทิ้งระเบิดสี่เครื่องยนต์พิสัยไกลของญี่ปุ่นในระหว่างสงครามโลกครั้งที่สอง ผลิตโดยนากาจิมะแอร์คราฟท์คอมปะนี ใช้โดยกองการบินทหารเรือมหาจักรวรรดิญี่ปุ่น

## ประจำการ
;
* กองการบินทหารเรือมหาจักรวรรดิญี่ปุ่น

## คุณลักษณะ (จี8เอ็น1)
right|400px
thumb|จี8เอ็น ที่ถูกยึด
* **ผู้สร้าง**: นากาจิมะแอร์คราฟท์คอมปะนี (ประเทศญี่ปุ่น)
* **ประเภท**: เครื่องบินทิ้งระเบิด
* **เครื่องยนต์**: 4 × Nakajima NK9K-L Homare 24
* **กางปีก**: 32.54 เมตร
* **ยาว**: 22.935 เมตร
* **สูง**: 7.2 เมตร
* **พื้นที่ปีก**: 112 ตารางเมตร
* **น้ำหนักเปล่า**: 17,400 กิโลกรัม
* **น้ำหนักวิ่งขึ้นสูงสุด**: 32,150 กิโลกรัม
* **อัตราเร็วสูงสุด**: 593 กิโลเมตร/ชั่วโมง ที่ระดับความสูง 8,000 เมตร
* **รัศมีทำการรบ**: 3,945 กิโลเมตร
* **พิสัยบินไกลสุด**: 7,464 กิโลเมตร
* **อาวุธ**: ปืนใหญ่อากาศป้องกัน Type 99 ขนาด 20 มม. 6 กระบอก / ปืนกลป้องกัน Type 2 ขนาด 13 มม. 4 กระบอก
** ระเบิดขนาด 2,000 กก. 2 ลูก

## ดูเพิ่ม
* โบอิง บี-29 ซูเปอร์ฟอร์เทรส

## อ้างอิง

หมวดหมู่:เครื่องบินทิ้งระเบิด
หมวดหมู่:เครื่องบินทิ้งระเบิดญี่ปุ่น
หมวดหมู่:เครื่องบินทิ้งระเบิดในสงครามโลกครั้งที่สอง
หมวดหมู่:เครื่องบินญี่ปุ่นในสงครามโลกครั้งที่สอง
หมวดหมู่:เครื่องบินนากาจิมะ
หมวดหมู่:อากาศยานที่บินครั้งแรกในปี พ.ศ. 2487
พระเจ้าภรตจักรพรรดิ

**ภรตจักรวรรติน** หรือ **ภรตะ** เป็นพระเจ้าจักรพรรดิของอวสรรปิณี (ครึ่งวัฏจักรเวลาปัจจุบันตามจักรวาลวิทยาเชน) พระองค์เป็นบุตรคนโตของพระอาทินาถ ตีรถังกรองค์แรกของศาสนาเชน ตามที่ระบุไว้ในปุราณะของเชนและฮินดูบอกว่า ชื่อเก่าแก่ของดินแดนอินเดียทั้ง “ภารตวรศะ”, “ภารตะ” หรือ “ภารตภูมิ” ตั้งตามชื่อของพระภรตะ พระองค์มีบุตรสองคนกับพระนางสุนันทาคืออรกากีรติ และ มาริจี พระองค์ปกครองโลกทั้งหกส่วนและต่อสู้กับพระพาหุพลี น้องชายของพระองค์เองเพื่อปกครองเมืองที่เหลือเมืองสุดท้าย

งานเขียนของเชนระบุว่าพระเจ้าภรตจักรพรรดิเป็นผู้ริเริ่มตั้งวรรณะพราหมณ์ ในคัมภีร์ของนิกายทิคัมพรระบุว่าท้ายที่สุด พระภรตะได้ละทิ้งชีวิตทางโลก และออกบวชจนเข้าถึงเกวลญาณ (สัพพัญญู) แต่ในคัมภีร์ของเศวตามพรระบุว่าไม่ได้สละชีวิตทางโลก แต่เข้าถึงเกวลญาณหลังบิดาของพระองค์เสียชีวิต

## การออกผนวช
คัมภีร์ของเชนระบุว่า วันหนึ่งภรตะพบผมหงอกของตนและเชื่อว่าเป็นสัญญาณถึงอายุที่มากขึ้นและความไม่เที่ยง ทันใดนั้นภรตะก็ตัดสินใจออกบวชเป็นสงฆ์ในศาสนาเชน ด้วยการค่อย ๆ ตัดกิเลสและละทิ้งทางโลก ในที่สุดพระภรตะก็สามารถกำจัดกรรมอันไม่เป็นมิตรของตนได้ภายใน “อันตรมุหูรตะ” (antaramuhūrta - น้อยกว่า 48 นาที) และเข้าถึงเกวลญาณ

## ศาสนสถาน
เชนสถานบางแห่งมีรูปเคารพของพระภรตจักรพรรดิในลักษณะบองนักบวชเชน เช่นที่ศรวัณเพลโคละ กูทัลมานิกยัมไชนมนเทียร (Koodalmanikyam Temple) ในรัฐเกรละนั้นดั้งเดิมเป็นเชนสถานที่มีพระภรตจักรพรรดิเป็นเทพเจ้าหลัก เมื่อเดือนพฤษภาคม ค.ศ. 2017 รูปปั้นของพระภรตะที่สูงที่สุดได้สร้างขึ้นในมงคลคีรี (ศรีเกษตรภรตะ) ในเมืองสาคร รัฐมัธยประเทศ ประเทศอินเดีย มีความสูง 45 ฟุต (รวมฐานซึ่งสูง 12 ฟุต) น้ำหนักกว่า 59 ตัน ถึงแม้ว่าแรกเริ่มเดิมทีตั้งใจจะสร้างรูปปั้นที่สูงถึง 57 ฟุต รวมฐานซึ่งสูง 12 ฟุต น้ำหนักกว่า 100 ตัน แต่ชิ้นส่วนของรูปปั้ปนนั้นเสียหายก่อนจึงสร้างรูปปั้นที่ขนาดเล็กกว่าแทน

## งานเขียน
# *[[อาทิปุราณะ]]* (ศตวรรษที่ 10) เป็นคัมภีร์เชนที่ระบุถึงชีวิต 10 ชาติของตีรถังกรองค์แรก พระฤษภนาถ และบุตรทั้งสองคือพระภรตะและพระพาหุพลี

# *ภรเตศไวภวะ* หรือ *ภรเตศวร จาริเต* เล่าเรื่องราวชีวิตของพระภรตะ เขีนขึ้นในศตวรรษที่ 16 โดยรัตนกรวรรณี

## อ้างอิง

### บรรณานุกรม
*
* 
* 
* 
* 
* 
* 
* 
* 

หมวดหมู่:ราชวงศ์อิศวากุ
หมวดหมู่:พระเป็นเจ้าในศาสนาเชน
พิอาจิโอ พี.108

**พิอาจิโอ พี.108** () เป็นเครื่องบินทิ้งระเบิดหนักสี่เครื่องยนต์ของอิตาลีในระหว่างสงครามโลกครั้งที่สอง ใช้โดยกองทัพอากาศราชอาณาจักรอิตาลี

## ประจำการ
; : *[[กองทัพอากาศราชอาณาจักรอิตาลี]]*
; : *[[ลุฟท์วัฟเฟอ]]*

## คุณลักษณะ (พิอาจิโอ พี.108บี)
right|250px
* **ผู้สร้าง**: พิอาจิโอ (ประเทศอิตาลี)
* **ประเภท**: เครื่องบินทิ้งระเบิด
* **เครื่องยนต์**: 4 × Piaggio P.XII R.C.35
* **กางปีก**: 32 เมตร
* **ยาว**: 22.3 เมตร
* **สูง**: 6 เมตร
* **พื้นที่ปีก**: 135 ตารางเมตร
* **น้ำหนักเปล่า**: 17,325 กิโลกรัม
* **น้ำหนักวิ่งขึ้นสูงสุด**: 29,885 กิโลกรัม
* **อัตราเร็วสูงสุด**: 430 กิโลเมตร/ชั่วโมง
* **รัศมีทำการรบ**: 3,250 กิโลเมตร
* **อาวุธ**: ปืนกลป้องกัน Breda-SAFAT ขนาด 12.7 มม. 6 กระบอก / ปืนกลป้องกัน Breda-SAFAT ขนาด 7.7 มม. 2 กระบอก
** ระเบิดขนาด 3,500 กก.

## อ้างอิง

## แหล่งข้อมูลอื่น
*P108B.htm Piaggio P.108 SITE IS DOWN 15 October 2007
*Piaggio P.108 (Russian language)
*Comando Supremo P.108
*Regia Marina site, with P.108 article
*Special Hobby 72nd Scale Plastic Model Review

หมวดหมู่:เครื่องบินทิ้งระเบิด
หมวดหมู่:เครื่องบินทิ้งระเบิดอิตาลี
หมวดหมู่:เครื่องบินทิ้งระเบิดในสงครามโลกครั้งที่สอง
หมวดหมู่:เครื่องบินอิตาลีในสงครามโลกครั้งที่สอง
หมวดหมู่:เครื่องบินพิอาจิโอ
หมวดหมู่:อากาศยานที่บินครั้งแรกในปี พ.ศ. 2482
เอฟโร แมนเชสเตอร์

**เอฟโร แมนเชสเตอร์** () เป็นเครื่องบินทิ้งระเบิดกลางสองเครื่องยนต์ของสหราชอาณาจักรในระหว่างสงครามโลกครั้งที่สอง ออกแบบและผลิตโดยเอฟโร ใช้โดยกองทัพอากาศสหราชอาณาจักร

## ประจำการ
;
;
;

## คุณลักษณะ (แมนเชสเตอร์ เอ็มเค 1)
330px|right|มิติของแมนเชสเตอร์ เอ็มเค 1

## อ้างอิง

## แหล่งข้อมูลอื่น
* Royal Air Force Bomber Command 60th Anniversary – Avro Manchester
* History, Specifications and Pictures of the Avro Manchester
* The Lancaster & Manchester Bomber Archive
* 1941 British Pathe news report on the newly introduced Avro Manchester
* "Avro Manchester" a 1942 *Flight* article

หมวดหมู่:เครื่องบินเอฟโร
หมวดหมู่:เครื่องบินทิ้งระเบิด
หมวดหมู่:เครื่องบินทิ้งระเบิดสหราชอาณาจักร
หมวดหมู่:เครื่องบินทิ้งระเบิดในสงครามโลกครั้งที่สอง
หมวดหมู่:เครื่องบินสหราชอาณาจักรในสงครามโลกครั้งที่สอง
หมวดหมู่:อากาศยานที่บินครั้งแรกในปี พ.ศ. 2482
ซูบารุ เพลโอ

## รุ่นที่ 1 (RA1/RA2/RV1/RV2)
ซูบารุเพลโอรุ่นแรกเริ่มทำตลาดในวันที่ 9 ตุลาคม 1998 เพิ่อมาทำตลาดแทนที่ ซูบารุ วิวิโอ้ ที่ยุติการทำตลาดไป ในปี 1998 รัฐบาลญี่ปุ่นได้ปรับแก้กฏหมายเกี่ยวกับขนาดตัวถังของรถยนต์ประเภท เคย์คาร์ จึงทำให้ผู้ผลิตต่างออกแบบรถยนต์รุ่นใหม่ของตนให้สอดคล้องกับกฏหมายใหม่นี้ด้วย จึงเกิดเป็นรถเคย์คาร์ประเภท "แวกอนทรงสูง" ขึ้นมา และ เพลโอ เองก็ได้รับอิทธิพลการออกแบบมาจากกฎหมายใหม่นี้ด้วยเช่นกัน เพลโอ มาพร้อมกับเครื่องยนต์รหัส EN07 ให้กำลัง 46 แรงม้า(PS) สำหรับรุ่นมาตรฐาน ส่วนในรุ่นสปอร์ตี้จะถูกติดตั้งระบบอัดอากาศแบบซุปเปอร์ชาร์จให้กำลังเพิ่มเป็น 64 แรงม้า(PS)

ซุบารุ เพลโอ รุ่นที่ 1 ยุติการทำตลาดเดือนตุลาคม 2009

ชื่อ เพลโอ ในภาษาลาตินแปลว่า เติมเต็ม


File:1st generation Subaru Pleo rear.jpg|มุมมองด้านท้ายรถ
File:Subaru Pleo Nesta 001.JPG|เพลโอ เนสต้า 
File:Subaru Pleo Nicot 001.JPG|เพลโอ นิโค่
File:Subaru PLEO RM (RA1) front.JPG|เพลโอ อาร์เอ็ม


## รุ่นที่ 2 - L275F/L285F/L275B/L285B (2010-2018)

ซูบารุ เพลโอ รุ่นที่ 2 เริ่มจำหน่ายในประเทศญี่ปุ่นตั้งแต่วันที่ 20 เมษายน 2010 เนื่องจากว่าโตโยต้าเป็นผู้ถือหุ้นใหญ่ในซูบารุ จึงทำให้ เพลโอ รุ่นที่ 2 ถูกผลิตโดยไดฮัทสุแทน ซึ่งก็ใช้วิธีการเดียวกันกับโตโยต้า คือ การนำ ไดฮัทสุ มีร่า มาเปลี่ยนโลโก้และชื่อรุ่นเป็น ซูบารุ เพลโอ และวางจำหน่าย ข้อมูลทางเท็คนิคของตัวรถต่างๆนั้น ไม่มีความแตกต่างจาก มีร่า เลย


File:2nd Subaru Pleo Van 2.jpg|มุมมองด้านท้ายรถ
ฮัตสึเนะ มิกุ: โปรเจกต์ดีวาอาร์เคด

***ฮัตสึเนะ มิกุ: โปรเจกต์ดีวาอาร์เคด*** () เป็นเกมตู้แนวริธึมใน ค.ศ. 2010 ที่สร้างโดยเซก้า และ Crypton Future Media สำหรับตู้เกมอาร์เคด ตัวเกมเป็นเวอร์ชันพอร์ดของ *[[ฮัตสึเนะ มิกุ: โปรเจกต์ดีวา (วิดีโอเกม)|ฮัตสึเนะ มิกุ: โปรเจกต์ดีวา]]* วิดีโอเกมใน ค.ศ. 2009 ที่มาพร้อมกับภาพที่อัปเดตและวางจำหน่ายในเดือนมกราคม ค.ศ. 2010 ในประเทศญี่ปุ่นโดยมีการวางจำหน่ายอย่างจำกัดในต่างประเทศเช่นในประเทศสิงคโปร์เป็นต้น เช่นเดียวกับเกมต้นฉบับ ตัวเกมใช้ประโยชน์จากโวคาลอยด์ซึ่งเป็นซอฟต์แวร์ประยุกต์รูปแบบเครื่องดนตรีที่ทำให้เกิดและปรับประสมเสียง โดยที่ตัวเกมใช้เพลงที่สร้างขึ้นโดยใช้คำศัพท์เหล่านี้จากโวคาลอยด์ฮัตสึเนะ มิกุ นักร้องเสมือนจริงที่มีชื่อเสียง

ตัวเกมมีภาคต่อในชื่อ ***ฮัตสึเนะ มิกุ: โปรเจกต์ดีวาอาร์เคดฟิวเจอร์โทน*** () ซึ่งได้วางจำหน่ายในวันที่ 21 พฤศจิกายน ค.ศ. 2013 ซึ่งการเปลี่ยนแปลงที่โดดเด่นรวมถึงกราฟิกและฟิสิกส์ที่ได้รับการอัพเกรด, แผง Touch Slider สำหรับโน้ตรูปลูกศร และเพลงใหม่ รวมถึงการทำงานบนบอร์ดอาร์เคด Sega Nu ตัวเกมยังได้รับการพอร์ตลงเพลย์สเตชัน 4 ภายใต้ชื่อ ***ฮัตสึเนะ มิกุ: โปรเจกต์ดีวาอาร์เคดฟิวเจอร์โทน*** โดยตัวเกมได้วางจำหน่ายในรูปแบบดิจิทัลในสองเวอร์ชันในวันที่ 23 มิถุนายน ค.ศ. 2016 ในประเทศญี่ปุ่น

## อ้างอิง

## แหล่งข้อมูลอื่น
* Official Site 

หมวดหมู่:วิดีโอเกมที่ออกวางจำหน่ายในปี พ.ศ. 2553
หมวดหมู่:วิดีโอเกมอาร์เคด
หมวดหมู่:เกมสำหรับเพลย์สเตชัน 4
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:โวคาลอยด์
มะโรง มหาวงศ์

**พระเจ้า มะโรง มหาวงศ์** () เป็นนักรบและผู้ปกครองในตำนานซึ่งกล่าวว่าเป็นกษัตริย์องค์แรกของ อาณาจักรลังกาสุกะ หรือปัจจุบันคือ รัฐเกดะห์ ปัตตานีเรื่องเล่าของพระองค์ถูกกล่าวถึงใน ฮีกายัตมะโรงมหาวงศ์ ซึ่งได้กล่าวว่าพระองค์เป็นวีรบุรุษผู้สถาปนาเป็นกษัตริย์องค์แรกแห่งลังกาสุกะ

## ตำนานมะโรงมหาวงศ์
ตำนานเกดะห์เล่าว่าพระองค์ทรงเป็นเชื้อสายของอเล็กซานเดอร์มหาราช

ตามตำนานเกดะห์ พระองค์เป็นนักสู้และเป็นผู้ปกครองอาณาจักรฮินดูแห่งหนึ่ง พระองค์ตระเวนประพาสอาณาจักรต่าง ๆ อยู่ตลอด แต่ส่วนใหญ่ทรงประทับอยู่ที่ โรม วันหนึ่ง พระองค์จากกรุงโรมมาเพื่อจะค้าขายกับจีน แต่เมื่อพระองค์ผ่านมาที่ทะเลอาระเบีย พระองค์กลับถูกโจมตีโดยครุฑยักษ์และได้ทำลายเรือพระที่นั่งของพระองค์ พระองค์ต้องลี้ไปยังดินแดนที่ใกล้ที่สุด ซึ่งพระองค์ได้ขึ้นมาที่หุบเขาบูจัง และสถาปนาอาณาจักรลังกาสุกะขึ้น

ทรงเป็นผู้ปกครองของลังกาสุกะ ก่อนที่จะให้มะโรง มหาโพธิสัตว์ ขึ้นครองราชย์ต่อ ก่อนเสด็จกลับกรุงโรม ชะตากรรมหลังจากนั้นไม่มีใครทราบ บ้างกล่าวว่าพระองค์สวรรคตขณะเสด็จไปยังกรุงโรม พระราชโอรสของพระองค์ปกครองลังกาสุกะต่อไปจนกระทั่งถึงพระองค์มหาวงศ์ ทรงเข้ารีตเป็นอิสลามและเปลี่ยนอาณาจักรลังกาสุกะเป็นรัฐสุลต่านเกดะห์ พระองค์ยังเปลี่ยนพระนามเป็นสุลต่าน มุดซาฟา ชาห์ อีกด้วย

## พระราชสันตติวงศ์
* **พระเจ้ามะโรงมหาโพธิสัตว์** (Merong Mahapudisat): ทรงปกครองอาณาจักรลังกาสุกะต่อจากพระราชบิดา ทรงเป็นพระราชโอรสองค์โตด้วย ตำนานกล่าวไว้ว่าทรงเป็นกษัตริย์องค์แรกของสยามด้วย
* **พระเจ้ากันจิล สารชุน** (Ganjil Sarjuna): พระองค์ขึ้นครองราชย์หลังจากพระเชษฐาสวรรคต ทรงเป็นพระราชโอรสองค์รอง ทรงสถาปนาอาณาจักรกังกาอีกด้วย
* **พระนางราชาบุตรี** (Raja Puteri): ทรงขึ้นครองราชย์หลังจากพระเชษฐาของพระองค์เสด็จสวรรคต ทรงเป็นพระราชธิดาสุดท้อง ทรงยังเป็นกษัตริย์องค์แรกของปัตตานีอีกด้วย
* **พระเจ้าศรีมหาวงศ์** (Seri Mahawangsa): ทรงเป็นกษัตริย์ต่อจากกันจิล สารชุน
* **พระเจ้าศรีมหาอินทรวงศ์** (Seri Maha Inderawangsa): ทรงเป็นพระราชโอรสของพระเจ้าศรีมหาวงศ์ ทรงถูกเรียกว่า 'เจ้าอสูร' (Raja Bersiong) เพราะโปรดปรานการเสวยเลือดมนุษย์ ทำให้เสนาอำมาตย์ต่างขับไล่พระองค์ไปที่เขาจราย (Gunung Jerai) ซึ่งซ่อนพระองต์ไว้อย่างยาวนานและมีพระโอรสคือ เจ้าองค์มหาโพธิสัตว์ ซึ่งภายหลังได้กลับมาขึ้นครองราชย์หลังจากที่ได้รับรู้สายเลือดที่แท้จริงของพระองค์ 
* **พระองค์มหาโพธิสัตว์** (Phra Ong Mahapudisat): ทรงขึ้นครองราชย์ต่อจากพระเจ้าศรีมหาวงศ์
* **พระองค์มหาวงศ์** (Phra Ong Mahawangsa): ทรงเป็นพระราชโอรสของเจ้าพระองค์มหาโพธิสัตว์ เดิมทรงนับถือศาสนาฮินดู แต่ต่อมาได้เปลี่ยนมานับถือศาสนาอิสลาม และเปลี่ยนพระนามเป็นสุลต่านมุดซาฟา ชาห์

## ในวัฒนธรรมนิยม
* กองทัพเรือมาเลเซียได้ตั้งชื่อเรือว่า *KD Mahawangsa* เพื่อเป็นเกียรติแก่พระองค์
* "ตำนานมะโรงมหาวงศ์" (Hikayat Merong Mahawangsa) เป็นภาพยนตร์ที่ถูกฉายในปี พ.ศ. 2554 เพื่อเล่าเรื่องของพระองค์ นำแสดงโดย สตีเฟน ระห์มัน-ฮิวจ์ (Stephen Rahman-Hughes)
* ในภาพยนตร์ "ปืนใหญ่จอมสลัด" ได้เล่าเรื่องที่อาณาจักรลังกาสุกะถูกรุกรานโดยกลุ่มกบฎร่วมกับโจรสลัด

## อ้างอิง

หมวดหมู่:บุคคลจากรัฐเกอดะฮ์
หมวดหมู่:พระมหากษัตริย์แห่งรัฐเกอดะฮ์
หมวดหมู่:ราชวงศ์เกอดะฮ์
หมวดหมู่:ประวัติศาสตร์มาเลเซีย
หมวดหมู่:ราชวงศ์มหาวังสา
นากาจิมะ คิ-27

**นากาจิมะ คิ-27** () ชื่อเล่น **เนท** เป็นเครื่องบินขับไล่ของญี่ปุ่นในสงครามโลกครั้งที่สอง ผลิตโดยนากาจิมะแอร์คราฟท์คอมปะนี ใช้โดยกองทัพอากาศทหารบกจักรวรรดิญี่ปุ่น, กองทัพอากาศประเทศแมนจู และกองทัพอากาศไทย

## ประจำการ

### สงครามโลกครั้งที่สอง
thumb|คิ-27
;
*กองทัพอากาศทหารบกจักรวรรดิญี่ปุ่น
;
*กองทัพอากาศประเทศแมนจู
;
* กองทัพอากาศไทย เคยประจำการ 12 ลำ

### หลังสงคราม
;
* กองทัพอากาศกองทัพปลดปล่อยประชาชน
;:
* กองทัพอากาศสาธารณรัฐจีน
;

## คุณลักษณะ (คิ-27บี)
right|thumb|มิติของนากาจิมะ คิ-27
* **ผู้สร้าง**: นากาจิมะแอร์คราฟท์คอมปะนี (ประเทศญี่ปุ่น)
* **ประเภท**: เครื่องบินขับไล่
* **เครื่องยนต์**: 1 × Nakajima Ha-1 Kotobuki Otsu
* **กางปีก**: 11.31 เมตร
* **ยาว**: 7.53 เมตร
* **สูง**: 3.25 เมตร
* **พื้นที่ปีก**: 18.56 ตารางเมตร
* **น้ำหนักเปล่า**: 1,110 กิโลกรัม
* **อัตราเร็วสูงสุด**: 470 กิโลเมตร/ชั่วโมง ที่ระดับความสูง 3,500 เมตร
* **รัศมีทำการรบ**: 627 กิโลเมตร
* **พิสัยบินไกลสุด**: 1,710 กิโลเมตร
* **อาวุธ**: ปืนกล Ho-103 ขนาด 12.7 มม. 1 กระบอก / ปืนกล Type 89 ขนาด 7.7 มม. 1 กระบอก

## อ้างอิง

หมวดหมู่:เครื่องบินนากาจิมะ
หมวดหมู่:เครื่องบินขับไล่
หมวดหมู่:เครื่องบินขับไล่สัญชาติญี่ปุ่น
หมวดหมู่:เครื่องบินขับไล่ในสงครามโลกครั้งที่สอง
หมวดหมู่:เครื่องบินญี่ปุ่นในสงครามโลกครั้งที่สอง
หมวดหมู่:เครื่องบินไทยในสงครามโลกครั้งที่สอง
หมวดหมู่:อากาศยานที่บินครั้งแรกในปี พ.ศ. 2479
ไทรเกาหลี

**ไทรเกาหลี** () เป็นพืชในสกุลโพ มีถิ่นกำเนิดทางตอนใต้ของจีนจนถึงมาเลเซีย ลักษณะเป็นไม้ต้นถึงไม้พุ่มไม่ผลัดใบอายุหลายปี ทุกส่วนของต้นมีน้ำยางสีขาว เมื่อมีอายุมากจะมีรากอากาศห้อยลงมา ใบออกเป็นใบเดี่ยวรูปรีถึงขอบขนาน ปลายใบแหลม โคนใบมน แผ่นใบหนา ออกเวียนสลับรองกิ่ง ดอกออกตามซอกใบ เป็นช่อกระจุกบนฐานรองดอกเดียวกัน มีดอกย่อยจำนวนมาก ดอกเป็นแบบแยกเพศอยู่ร่วมต้น ดอกเพศผู้มีมากกว่าดอกเพศเมีย ดอกเพศเมียมีรังไข่อยู่เหนือวงกลีบ ผลพัฒนามาจากฐานรองดอก ภายในมีเมล็ดเล็ก ๆ จำนวนมาก

ไทรเกาหลีเป็นพืชที่ทนน้ำท่วมหรือชื้นแฉะได้ดี นิยมปลูกเป็นไม้ประดับเพื่อดักจับฝุ่นหรือทำเป็นรั้ว โดยปลูกในดินร่วน ต้องการน้ำน้อยถึงปานกลาง ต้องการแสงแดดตลอดวันถึงครึ่งวัน

## อ้างอิง

หมวดหมู่:สกุลโพ
หมวดหมู่:ไม้ประดับ